
Проект!

Наредба 

за изменение и допълнение на Наредба № 2 на

Общински съвет Златоград за реда за придобиване, управление и разпореждане с общинско имущество

(Приета с Решение № Г 221/23.02.2005г., изменена и допълнена с Решение № Г 409 от 29.03.2006 г., (в сила от 01.06.2006 г.), изм. и доп. с Решение № Г 509/30.11.2006 г. (в сила от 01.01.2007 г.), изм. и доп. с Решение № Г 525/30.11.2006 г. (в сила от 01.01.2007 г.), изм. и доп. с Решение № Г 597/30.05.2007 г., изм. и доп. с Решение № Д 115/27.05.2008 г. (в сила от 24.06.2008г.), изм. и доп. с Решение № Д 247/27.11.2008 г. (в сила от 01.12.2008 г.), изм. и доп. с Решение № Д 259/07.12.2008 г. (в сила от 01.12.2008 г.), изм. и доп. с Решение № Д 802/31.03.2011 г. (в сила от 31.03.2011г.), изм. и доп. с Решение № Д 853/28.04.2011 г. (в сила от 02.05.2011 г.), изм. и доп. с Решение № Е 67/26.03.2012 г. (в сила от 01.04.2012 г.),  изм. и доп. с Решение № Е 295 от 29.11.2012 г. (в сила от 01.12.2012 г.)

§ 1. В чл.9 се създава точка 5а  със следното съдържание: 

„т.5а дарение на имот с тежести или под условие”;
§ 2.  В чл.10, ал.2 се правят следните изменения и допълнения:

1. думите „с нотариален акт” се заменят с думите „чрез сключване на договор в писмена форма между дарителя и Кмета на Община Златоград, а в случай че имотът има тежести или дарението е с условия – договорът се сключва след решение на Общински съвет Златоград.” ;

2. създава се второ изречение със следния текст: „Договорът за дарение подлежи на вписване в Службата по вписванията по местонахождението на имота.”

§ 3.  В чл.10, ал.3 се прави следното изменение: заличават се думите „с нотариална заверка на подписите”.

§ 4.  В чл.10, ал.5 се прави следното изменение: заличава се съществуващия до сега текст и вместо него се посочи „ (5) Отказват се дарения на имоти с условия, които не могат да бъдат изпълнени.”

§ 5. В чл.10 се създава нова ал.7 със следното съдържание: „ (7) За приетите дарения на дарителите се издава свидетелство за дарение.”

§ 6.  В чл.35, ал.1, т.8 се прави следното изменение и допълнение: думите „юридически лица на бюджетна издръжка” се заменят с  „държавата, юридически лица на бюджетна издръжка и инвеститори, получили сертификат за инвестиция от първи клас;”.

 § 7.  В чл.35, ал.9 се прави следното изменение и допълнение: думите „юридически лица и звена на бюджетна издръжка” се заменят с  „държавата, юридически лица на бюджетна издръжка и религиозни институции и техните местни поделения, регистрирани съгласно реда и условията на Закона за вероизповеданията”.

§ 8.  Наредбата влиза в сила от 01.10.2016 г.



                                В Общинска администрация Златоград функционира  Система за  управление на качеството и информационната

                        сигурност, в съответствие с изискванията на стандартите ISO 9001:2008 и ISO 27001:2005. 


